Document ID: /fineweb-2-swissfilter-quality_10-filterrobots/filtered/02038.jsonl.gz/2999

La Slovaca era per gronda part megliera che la Svizra. Sulettamain vers la fin dal segund set ha Dominika Cibulkova dà in zic pli flaivel. Golubic ha pers en questa fasa quatter ballas da break per in pari.
Malgrà che Victorija Golubic ha uschia manchentà il pli grond regal per ses 24avel anniversari, survegn ella tuttina passa 17'000 euros per il turnier en l'Austria. Plinavant è Golubic tras ils 180 puncts ch'ella ha rimnà a Linz da nov sin plazza 54 da la glista mundiala.
Victoria per Andy Murray
Andy Murray ha gudagnà il turnier dad ATP 1000 a Schanghai. En in final ha il Scot battì il Spagnol Roberto Bautista Agut en dus sets cun 7:6 e 6:1.
Uschia ha Andy Murray gudagnà quest turnier da Masters gia per la terza giada. Tut en tut ha el gudagnà 39 turniers sin la tura.
RR novitads 16:00